0353.xml
شمس الرحمان اور شووا گتا کی نصف سنچریوں کی بدولت بی سی بی الیون کو زمبابوے کے خلاف پہلی اننگز میں 11 رنز کی برتری حاصل
فتح اللہ ۔21 اکتوبر (اے پی پی) شمس الرحمان اور شووا گتا کی نصف سنچریوں کی بدولت بنگلہ دیش کرکٹ بورڈ الیون نے زمبابوے کے خلاف تین روزہ میچ کے دوسرے روز کھیل ختم ہونے تک 6 وکٹوں پر252 رنز بنا کر 11 رنز کی برتری حاصل کر لی۔ شمس الرحمان 69 رنز کے ساتھ ٹاپ سکورر رہے، شووا گتا ہوم 53 اور تیب الرحمان 15 رنز کے ساتھ وکٹ پر موجود ہیں۔ نیٹسائی نے 4 وکٹیں حاصل کیں۔ منگل کو فتح اللہ سٹیڈیم میں جاری تین روزہ میچ کے دوسرے روز بنگلہ دیشی بلے بازوں نے عمدہ بلے بازی کا مظاہرہ کر کے اپنی ٹیم کو حریف ٹیم کے خلاف 11 رنز کی سبقت دلا دی، شمس الرحمان نے 69 اور شووا گتا ہوم نے 53 رنز کی اننگز کھیل کر ٹیم کو تباہی سے بچایا، شووا 53 اور بیب الرحمان 15 رنز کے ساتھ وکٹ پر موجود ہیں۔ رونی 46، مارشل ایوب 31 نعیم اسلام 2 اور آصف احمد 23 رنز بنا کر آؤٹ ہوئے۔
APP
21.10.14
0353p.xml
ٹور میچ میں زمبابوے کو 11 رنز کا خسارہ
فتح اللہ(اسپورٹس ڈیسک) شمس الرحمان اور شوہوگاٹا ہوم نے نصف سنچریاں بنا کر بنگلہ دیش بورڈ الیون کو زمبابوے کیخلاف ٹور میچ میں 11 رنز کی سبقت دلادی، میزبان ٹیم نے جوابی اننگز میں 6 وکٹ پر 252 رنز اسکوربورڈ پر سجائے، شمس نے 158 گیندوں پر 69 رنز اسکور کئے، ان کی اننگز میں 9 چوکے اور ایک چھکا شامل رہا، شوہوگاٹا 53 پر ناٹ آؤٹ ہیں، رونی تالو کدر 46 رنز بنا کر نمایاں رہے ، انھوں نے شمس کے ہمراہ دوسری وکٹ کیلیے 93 رنز کی شراکت قائم کی، نیٹسا ئی مشوانگے نے 98 رنز دے کر 4 کھلاڑیوں کو پویلین چلتا کیا۔
express
22.10.14